kardosdrur/scandi-wiki huggingface dataset:
Tidsskrift for Professionsstudier

Tidsskrift for Professionsstudier (TfP) er et dansk videnskabeligt tidsskrift.
Det udgiver fagfællebedømte artikler og henvender sig til undervisere og forskere fra både professionshøjskoler og universiteter.

Tidsskriftet udkom første gang i 2005 under titlen Gjallerhorn. 
Det udkommer med to numre årligt med omkring 20 fagfællebedømte forskningsartikler per år.
Tidsskriftet er gratis tilgængelig fra tidsskrift.dk-platformen.
Martin Blok Johansen er ansvarshavende redaktør.

Tidsskriftets artikler er hovedsagligt på dansk, men engelsk-sprogede artiklers ses også.

Reference 

Tidsskrifter fra Danmark
Zacarías Bonnat

Zacarías Bonnat (født 27. februar 1996) er en dominikansk vægtløfter.

Han repræsenterede Den Dominikanske Republik ved sommer-OL 2020 i Tokyo, hvor han tog sølv i 81 kg.

Referencer

Eksterne henvisninger 
 

Vægtløftere fra Dominikanske Republik
Olympiske sølvmedaljevindere fra Dominikanske Republik
Medaljevindere ved sommer-OL 2020
Vægtløftere ved sommer-OL 2020
Deltagere for Dominikanske Republik ved sommer-OL 2020
Lidio Andrés Feliz

Lidio Andrés Feliz (født 26. juni 1997) er en dominikansk atlet.

Hun repræsenterede Den Dominikanske Republik ved sommer-OL 2020 i Tokyo, hvor hun tog sølv i 400 meter medley stafet.

Ved verdensmesterskaberne i atletik 2022 i Eugene løb hun på det Dominikanske Republiks hold, der tog guld i 4 × 400 meter medleystafet.

Referencer

Eksterne henvisninger 

Sprintere fra Dominikanske Republik
Olympiske sølvmedaljevindere fra Dominikanske Republik
Atleter ved sommer-OL 2020
Deltagere for Dominikanske Republik ved sommer-OL 2020
Medaljevindere ved sommer-OL 2020
Olympiske medaljevindere i atletik
Marileidy Paulino

Marileidy Paulino (født 25. oktober 1996) er en dominikansk atlet.

Hun repræsenterede Den Dominikanske Republik ved Sommer-OL 2020 i Tokyo, hvor hun tog sølv i 400 meter og 400 meter medley stafet.

Ved verdensmesterskaberne i atletik 2022 i Eugene løb hun på det Dominikanske Republiks hold, der tog guld i 4 × 400 meter medleystafet .

Referencer

Eksterne henvisninger 
 

Sprintere fra Dominikanske Republik
Olympiske sølvmedaljevindere fra Dominikanske Republik
Medaljevindere ved sommer-OL 2020
Atleter ved sommer-OL 2020
Deltagere for Dominikanske Republik ved sommer-OL 2020
Ivančice

Ivančice (tjekkisk udtale: [ˈɪvantʃɪtsɛ] ;   , ) er en by i distriktet Brno-venkov (Brno landdistrikt)  i  regionen Sydmæhren i Tjekkiet  med omkring 9.900 indbyggere. Den historiske bymidte er velbevaret og er beskyttet ved lov som en urban monumentzone.

Landsbyerne Alexovice, Budkovice, Hrubšice, Letkovice, Němčice og Řeznovice er administrative dele af Ivančice.

Geografi 
Ivančice ligger omkring 18 km  sydvest for Brno. Det ligger i Boskovice-furen ved sammenløbet af floderne Oslava, Jihlava og Rokytná. Det højeste punkt er på 409 meter  over havets overflade.

Historie 
Den første skriftlige omtale af Ivančice er fra 1212. I 1288 blev det en kongeby for kong Wenceslaus 2. I 1304 blev byen brændt ned af Kumaner. I 1424–1435 blev byen besat af husitterne. Ivančice ophørte med at være en kongelig by i 1486, da den blev erhvervet af Pernštejn-familien og senere af Lords of Lipá.1

I det 16. århundrede blev Ivančice centrum for mæhrisk uddannelse takket være De bøhmiske brødre. Byen blomstrede frem til 30-årskrigen, hvor den blev plyndret af Gabriel Bethlens tropper og senere besat af den svenske hær. Krigen blev efterfulgt af en pestepidemi, og mange huse forblev øde. Byen formåede dog langsomt at komme sig.

Seværdigheder 

Det centrale torvs vartegn er Jomfru Marias himmelfartskirke. Det er en gotisk bygning med et prismatisk tårn. Midt på pladsen er en Mariasøjle fra 1726 og et springvand med en statue af Sankt Florian.

Renæssancebygningen det gamle rådhus fra 1544 rummer et museum med monument af Alfons Mucha, som blev født her. Museet har også en udstilling om liv og arbejde af skuespilleren Vladimír Menšík, en anden berømt indfødt.  I dag fungerer det som rådhus.

Kirken af Sankt Peter og Paul i Řeznovice er det mest bemærkelsesværdige bygningsværk i byen. Det er en romansk bygning fra første halvdel af det 12. århundrede.

Et teknisk monument er jernbaneviadukten over Jihlava-floden fra 1870, som er 42 meter høj.

Referencer 

 

Byer i Tjekkiet
Byer i Sydmæhren
Ten Nights in a Bar Room (film fra 1921)

Ten Nights in a Bar Room er en amerikansk stumfilm fra 1921 af Oscar Apfel.

Medvirkende 
 Baby Ivy Ward som Mary Morgan
 John Lowell som Joe Morgan
 Nell Clarke Keller som Fanny Morgan
 Charles Mackay som Simon Slade
 James Phillips som Frank Slade
 Ethel Dwyer som Dora Slade
 Charles Beyer som Harvey Green
 John Woodford som Judge Hammond
 Kempton Greene som Willie Hammond

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
That Girl Montana

That Girl Montana er en amerikansk stumfilm fra 1921 af Robert Thornby.

Medvirkende 
 Blanche Sweet som Montana Rivers
 Mahlon Hamilton som Dan Overton
 Frank Lanning som Jim Harris
 Edward Peil, Sr. som Lee Holly
 Charles Edler som Akkomi
 Claire Du Brey som Lottie
 Kate Price som Mrs Huzzard
 Jack Roseleigh som Max Lyster

Referencer

Eksterne henvisninger 

 

Stumfilm fra USA
Amerikanske film fra 1921
Teodora

Teodora er en italiensk stumfilm fra 1921 af Leopoldo Carlucci.

Medvirkende 
Rita Jolivet som Teodora Augusta
Ferruccio Biancini som Justinian
René Maupré som Andreas
Emilia Rosini som Antonina
Adolfo Trouché som Belisarius
Mariano Bottino som Marcellus
Guido Marciano

Referencer

Eksterne henvisninger 

 

Stumfilm fra Italien
Italienske film fra 1921
Dramafilm fra Italien
Die Dreizehn aus Stahl

Die Dreizehn aus Stahl er en tysk stumfilm fra 1921 af Johannes Guter.

Medvirkende 
 Carl de Vogt som Frank Steen
 Georg H. Schnell som Robert Chester
 Claire Lotto	som Mary Reading
 Rudolf Hofbauer som Davis		
 Joseph Klein
 Nien Soen Ling		
 Auguste Prasch-Grevenberg

Referencer

Eksterne henvisninger 

 

Stumfilm fra Tyskland
Tyske film fra 1921
Arran Destillery

Arran distillery er et skotsk whisky-destilleri, der ligger i Lochranza på øen Isle of Arran ud for Skotlands vestkyst.

Det blev grundlagt i 1994 af Harold Currie, den tidligere direktør for for Chivas, med henblik på at opbygge et destilleri på Arran. Der var har været omkring 50 destillerier på øen, hvoraf de fleste var ulovlige. Det seneste lovlige destilleri, kaldet Lagg, lukkede i 1837.
Under opførslen byggede to fredede kongeørne rede på en klippe i nærheden, og byggeriet måtte derfor stoppes midlertidigt. Destilleriet åbnede i 1995.

Referencer

Eksterne henvisninger 

Whisky fra Skotland
Etableret i 1995
Isle of Arran
Goat Fell

Goat Fell (skrevet som Goatfell på Ordnance Survey; skotsk gælisk: Gaoda Bheinn) er det højeste punkt på Isle of Arran med en højde på 874 m. Det er en af de fire Corbetts på øen. Bjerget er ejet af National Trust for Scotland, sammen med det nærliggende Brodick Castle.

Navnet menes at betyder Gede Bjerg (fra nordisk geita).

Referencer

Eksterne henvisninger 

Bjerge i Storbritannien
Skotlands geografi
National Trust for Scotlands ejendomme
Bio Mors

Bio Mors er en biograf i Nykøbing Mors i Nordjylland. Den blev åbnet 2. november 1924 i en ny bygning med store sandstenssøjler ved indgangen lige overfor Nykøbing Mors Kirke, og med marmor og ædeltræ i interiøret. Siden starten af 1980'erne har den været den eneste biograf på Mors. Den var ved at gå ned i starten af 1990'erne, men drives nu af en forening med ca. 80 aktive medlemmer.

Referencer

Eksterne henvisninger 

Nykøbing Mors
Biografer i Danmark
Etableret i 1924
Rothesay Castle

Rothesay Castle er ruinen af en middelalderborg, der ligger i Rothesay, der er hovedbyen på Isle of Bute, i det vestlige Skotland. Borgen er blevet beskrevet som "en af de mest bemærkelsesværdige i Skotland", for sin lange historie, der går tilbage til begyndelsen af 1200-tallet, og for sit usædvanlige cirkulære grundplan.

Borgen består af en stor ringmur, der er forstærket med fire runde tårne samt en bygning fra 1500-tallet, og det hele er omkranset af en bred voldgrav. Fæstningen blev opført af Clan Stewart i første halvdel af 1200-tallet. Den blev angrebet af Óspakr-Hákon 1230. Den blev erobret i 1263 af Håkon 4. Håkonsson inden slaget ved Largs. Den blev senere til kongeligslot. I 1600-tallet forfaldt den men blev igen repareret af Marquess of Bute inden den overgik til staten i 1961. Den er i dag et Scheduled Ancient Monument og drives af Historic Scotland.

Hjuldamperen PS Rothsay Castle blev bygget i 1816 og navngivet efter borgen

Se også 
 Borge og slotte i Skotland
 National Trust for Scotlands ejendomme

Referencer

Eksterne henvisninger 

Slotte i Skotland
Slotte i Argyll and Bute
Dunyvaig Castle

Dunyvaig Castle, (, Galejernes fort, også kendt som Dunnyveg) er ruinen af en borg, der kan dateres tilbage til 1100-tallet, som står på sydsiden af øen Islay i Argyll, Skotland på kysten ud til Lagavulin Bay, 4 km fra Port Ellen. Den har været flådebase for Lord of the Isles der var høvding for Clan Donald. Den tilhørte Clan MacDonald of Dunnyveg.

Den nuværende ruin stammer primært fra 1500-tallet, men har dog også en borggår fra 1200-tallet og et keep fra 1400-tallet

Ruinen har været et scheduled monument siden 1989.

Se også 
 Borge og slotte i Skotland

Referencer

Eksterne henvisninger 

Slotte i Skotland
Islay
Borgruiner i Storbritannien
Anabel Medina

Anabel Medina Ventura (født 15. december 1996) er en atlet fra Den Dominikanske Republik. 

Hun konkurrerede i den blandede 4 × 400 meter stafetbegivenhed ved Sommer-OL 2020.

Referencer

Eksterne henvisninger 

Sprintere fra Dominikanske Republik
Atleter ved sommer-OL 2020
Medaljevindere ved sommer-OL 2020
Olympiske sølvmedaljevindere fra Dominikanske Republik
Deltagere for Dominikanske Republik ved sommer-OL 2020
Olympiske medaljevindere i atletik
Joachim Viehweg

Joachim Viehweg er en dansk professionel basketballspiller.

Familie 
Michael Viehweg og Pernille Viehweg

Rebecca Viehweg og Sophia Viehweg

Bedrifter 
Danmarksmesterskabet

Bronzemedalje I NM

2(3) gange spillede EM (Corona aflyste det 3)

Basketballspillere fra Danmark
Islay single malt

Islay whisky er single malt skotsk whisky, der er blevet produceret på øen Islay i Skotland, der er en af de sydsligste af de Indre Hebrider. Islay er en af de fem skotske whisky-regioner og markedsføringen af Islay-whisky er beskyttet ved lov.

Regionen er karakteriseret af whisky med en røget tørvearoma, som Laphroaig, Lagavulin og Ardbeg. Der er ni aktive destillerier på omkring 40 x 24 km, og industrien er Islays næststørste arbejdsgiver efter landbrug.

Islay er central i whiskyturisme, og har en årlig "Festival of Malt and Music" kaldet Fèis Ìle sidste uge i maj, der består af arrangementer og smagninger for at fejre øens kulturarv.

Destillerier 
 Ardnahoe
 Bowmore
 Bruichladdich
 Bunnahabhain
 Caol Ila
 Kilchoman
 Lagavulin
 Laphroaig

Lukkede destillerier 

Ardenistle (1837–1849) / Kildalton (1849–1852) / Islay (1852–1852), indordnet af Laphroaig 1853
Ardmore (1817–1835), overtaget af Lagavulin 1837
Daill (1814–1830), ruiner på vejen mellem Port Askaig og Bridgend
Freeport (1847–1847), ukendt placering
Kildalton (1817–1837), sammenlagt med Lagavulin
Killarow (c.1760–1818) / Bridgend (1818–1822), ruiner i landsbyen
Lochindaal/Port Charlotte/Rhinns (1829–1929), nær Bruichladdich
Lossit (1821) / Ballygrant (1826–1860), ruins south of the village A846
Malt Mill (1908–1962), nu en del af Lagavulin
Mulindry (1826–1827), hvor Neriby Burn og floden Laggan mødes. Nu en ruin
Newton (1819–1837), ruiner syd for A846 mellem Port Askaigog& Bridgend
Octomore (1816–1852), ruiner nær Port Charlotte
Port Ellen (1825–1929, 1967–1983), stor havnelandsby, fremstiller nu kun malt
Scarabus (1817–1818), ingen tegn på produktion
Tallant (1821–1852), Tallant gård syd for Bowmore

Referencer 

Kilder 
Newton, Norman (1995) Islay. Devon. David & Charles PLC. 

Whisky fra Skotland
Skotlands geografi
Islay
Tišnov

Tišnov (tjekkisk udtale: [ˈcɪʃnof] ; ) er en by i  i distriktet Brno-venkov (Brno landdistrikt) i regionen Sydmæhren i Tjekkiet med omkring 9.200 indbyggere.

Landsbyerne Hajánky, Hájek, Jamné og Pejškov er administrative dele af Tišnov. Pejškov, og Hajánky, Hájek og Jamné udgør to eksklaver af kommunens område.

Geografi 

Tišnov ligger omkring 19 km  nordvest for Brno. Den ligger på venstre bred af floden  Svratka. Det meste af området ligger i Boskovice-furen, men den nordøstlige eksklave ligger i det øvre Svratka-højland og den sydvestlige eksklave i Křižanov højlandet. Det højeste punkt er en konturlinje der er 497 meter over havets overflade, beliggende i den nordøstlige eksklave.

Historie 
Den første skriftlige omtale af Tišnov er fra 1233 i et charter for Porta coeli-klostret i nabokommunen Předklášteří. Tišnov var oprindeligt en markedsby beliggende på en vigtig handelsrute. Det var ejet af  cistercienserordenen indtil  1782. Allerede i det 13. århundrede udviklede Tišnov sig til en lille by.

I 1416 gav kong Wenceslaus 4. Tišnov ret til at holde et årligt marked. Det blev brændt ned under Hussitterkrigene i 1428 og beskadiget i Trediveårskrigen. Den blev også beskadiget af brande flere gange, den største brand fandt sted i 1668. I 1788 blev Tišnov forfremmet til en by. Byen blev påvirket af passagen af Napoleons tropper i 1805 og 1809 og af den østrigsk-preussiske krig i 1866.

En jernbanelinje, der forbinder Tišnov med Brno, blev bygget i 1885, og i 1905 blev banen forlænget til Havlíčkův Brod. Indtil 1918 var Tišnov en del af det habsburgske monarki (Østrigs side efter Det østrig-ungarske kompromis 1867), i distriktet med samme navn, en af de 34 Bezirkshauptmannschaften i Mæhren.

Fra 1918 til 1930'erne oplevede byen økonomisk vækst og byggeri. Byens gæld har bremset den videre udvikling, som først kom igen efter 2. verdenskrig.

Referencer 

 
 Tourist Information Centre Tišnov

Byer i Tjekkiet
Byer i Sydmæhren
Grib Mig Hvis Jeg Falder (album)

Grib Mig Hvis Jeg Falder er titlen på det fynske band Kalasets debutalbum. Det udkom 3. februar 2023 hos Capitol Records/Universal Music.

Albummet blev én af de mest roste debutudgivelser i 2023 med flere fine anmeldelser - blandt andet 5 stjerner i musikmagasinet Gaffa. Onlinemagasinet 'Bands of Tomorrow' roste ligeledes albummet og skrev blandt andet:

"Den danske kvintet Kalaset har spillet sig direkte ind på højtalerne i mange stuer i Danmark, og med udgivelsen af debut-albummet grib mig hvis jeg falder, spiller de sig med sikkerhed ind i flere"

Albummet indeholdt blandt andet hits som "Vi Uendelige", "Kaos Kan Være Smukt" og debutsinglen "Riv I Mit Hår", der i en periode efter udgivelsen var "P3's Uundgåelige".

Spor 
"Riv I Mit Hår" - (03:09)
"Kaos Kan Være Smukt" - (02:59)
"Det Gyser I Mig" - (04:52)
"Sprængfarlig Kanon" - (03:07)
"Skuffende Stjerneskud" - (04:03)
"Grib Mig Hvis Jeg Falder" - (04:24)
"Vi Uendelige" - (03:33)
"Gennemsku Mig Nu" - (03:13)
"Du Blomstrer" - (03:37)
"Ny Sang Søndag" - (03:25)
"(et øjeblik intro)" - (01:13)
"Lad Der Være Et Øjeblik" - (05:11)

Referencer 

Album fra Danmark
Album fra 2023
Semaglutid

Semaglutid er et hormonlignende lægemiddel, udviklet og sælges af Novo Nordisk som Ozempic, Wegovy og Rybelsus, til behandling af type 2-diabetes og til langsigtet vægtkontrol. Det er et peptid, der kemisk ligner hormonet glukagon-lignende peptid-1 (GLP-1) modificeret med en sidekæde. Det kan indgives ved injektion under huden (subkutan injektion) eller sluges gennem munden (indtages oralt).

Semaglutid er en agonist for GLP-1-receptoren, hvilket betyder, at det efterligner virkningen af ​​GLP-1 ved at øge insulinsekretionen, sænke blodsukkeret og reducere sult, madtrang og kropsfedt. Semaglutid er indiceret som et supplement til diæt og motion for at forbedre glykæmisk kontrol hos voksne med type 2-diabetes. Semaglutid finder også udbredt brug til vægtkontrol hos voksne med fedme. Bivirkninger omfatter kvalme, opkastning, diarré, mavesmerter og forstoppelse.

Bivirkninger 

Af mulige bivirkninger er der blevet nævnt kvalme, diarré, opkastning, forstoppelse, mavesmerter, hovedpine, træthed, fordøjelsesbesvær, halsbrand, svimmelhed, udspilet mave, bøvsen, hypoglykæmi (lavt blodsukker) hos patienter med type 2-diabetes, flatulens, gastroenteritis og gastroøsofageal reflukssygdom(GERD).

Virkningsmekanisme 

Semaglutid er en agonist for receptoren for glukagon-lignende peptid-1 (GLP-1-R). Ved at efterligne virkningen af ​​glukagon-lignende peptid-1 øger det produktionen af insulin, det hormon, der sænker blodsukkerniveauet. Derudover hæmmer det produktionen af ​​glucagon, det hormon, der virker modsat insulin ved at øge frigivelsen af lagret kulhydrat fra leveren (glykogenolysen) og syntesen af ny glucose (gluconeogenesen).  Det sænker appetitten, bremser fordøjelsesprocesserne i maven og hjælper med at reducere kropsfedt.

Biokemi 

Semaglutid har stor lighed med humant GLP-1, men med betydningsfulde forskelle. De første seks aminosyrer i GLP-1 mangler.  Aminosyrer er skiftet ud (substitueret) i GLP-position 8 og 34 (semaglutidposition 2 og 28), hvor alanin og lysin er erstattet af henholdsvis 2-aminoisosmørsyre (eng. alpha-aminoisobutyric acid) og arginin. Substitutionen af ​​alanin forhindrer den enzymatiske spaltning med dipeptidylpeptidase-4.  Lysinen i GLP-position 26 (semaglutid-position 20) har en lang sidekæde, som slutter med 17 carbonatomer og en carboxylgruppe.  Dette øger lægemidlets binding til blodproteinet albumin og længere cirkulation, se sammenligning af molekyl-strukturen af GLP-1, liraglutid (en forløber for semaglutid) og semaglutid her.

Kontrol af fedme 

En høj dosis af semaglutid finder udbredt anvendelse til langsigtet vægtkontrol hos voksne med fedme eller overvægt. I Danmark blev der fra juli til september (2022) udskrevet knap 69.000 pakker med Ozempic, hvilket er en enorm stigning fra tidligere og kaldes for et paradigmeskift i fedmebehandlingen.

I USA er efterspørgslen i 2023 nu så stor, at Novo Nordisk ikke kan opfylde efterspørgslen.

Se også 

 Lotte Bjerre Knudsen

Henvisninger 

Lægemidler Overvægt 
Sundhed
Krisen i Niger i 2023

Krisen i Niger  opstod den 26. juli 2023 da der fandt et statskup sted i Republikken Niger, hvor landets præsidentielle vagt tilbageholdt præsident Mohamed Bazoum. Præsidentens vagtkommandant, general Abdourahamane Tchiani udråbte sig selv til leder af en militærjunta kort efter at have bekræftet kuppet, en succes.    

Den 30. juli 2023 gav Det Økonomiske Fællesskab af Vestafrikanske Stater (ECOWAS) Nigers kupledere en frist på en uge til at give magten tilbage til Bazoum eller stå over for internationale sanktioner og magtanvendelse .   Ultimatummets frist udløb den 6. august, og ECOWAS beordrede den øjeblikkelige aktivering af sin standbystyrke den 10. august.     ECOWAS har tidligere grebet ind i Gambia for at genoprette demokratiet efter den forfatningskrise i 2016-2017 .

Alle aktive medlemslande af ECOWAS med undtagelse af Kap Verde og Liberia har lovet at bidrage med militære tropper fra deres væbnede styrker i tilfælde af en ECOWAS-ledet militær intervention mod juntaen,       mens militærjuntaerne i Burkina Faso og Mali truede med at tilslutte sig den militære intervention på Nigers side, hvis den nogensinde skulle blive iværksat.

Referencer 

Statskup
Nigers historie
Afrikas historie
Politik i 2023
Begivenheder i 2023
Troløs (flertydig)

Troløs har flere specialiseringer:
 Troløs - hovedbetydning
 Troløs (film) - fra 1913
 Troløs (film fra 2000)
Purgatory (album)

Purgatory er det andet studiealbum af den amerikanske countrymusiker Tyler Childers. Albummet blev udgivet den 4. august 2017.

Spor

Referencer

Eksterne henvisninger 

Tyler Childers-album
Album fra 2017
Fejltagelse

En fejltagelse eller fejl er en handling, der er unøjagtig eller forkert.

Indenfor statistik refererer "fejl" til forskellen mellem den værdi, der er blevet beregnet, og den korrekte værdi. En fejl kan resulture i en afvigelse fra den tilsigtede ydeevne eller adfærd.

Referencer 

Mål
Amina Elmi

Amina Elmi (født 1994 i Somalia) er en dansk forfatter, som i august 2023 debuterede med digtsamlingen Barbar [Tavshedens objekt], udgivet på Gyldendal.

Baggrund 

Elmi har en dansk-somalisk baggrund. Hun blev født i 1994 i Somalia, men kom til Danmark som treårig i 1998 sammen med sin mor og fem søskende, hvor Amina var den næstyngste i flokken. Faren var kommet til Danmark nogle år tidligere. Familien voksede op i Aalborg i en lejlighed i Ågade, men hvor børnene tog bussen hver dag for at gå i skole i Hasseris. Senere afsluttede hun gymnasiet og læste engelsk på Aalborg Universitet.

Elmi er praktiserende sunnimuslim og gik i koranskole i weekenderne i Aalborg. I 2017 udstillede hun sammen med fire andre unge muslimske danskere en række af sine egne fotografier i udstillingen "Indenfor" i Huset i Aalborg, og i Politiken har hun skrevet debatindlæg, hvor hun forsvarede muslimske pigers ret til at bære tørklæde i folkeskolen.

Som led i en personlig krise efter faderens død begyndte Elmi som ung at studere islam nærmere på egen hånd og blev optaget af islamisk feminisme, hvor koranvers blev fortolket på andre måder end den, hun var vokset op med som barn. Som 23-årig flyttede hun til København, fik et rengøringsjob og fandt et religiøst fællesskab i Mariam Moskeen. Hun lærte også digterne Deniz Kiy og Aaiún Nin at kende, som kom til at betyde meget for hende. Hun kom siden ind på Forfatterskolen, hvorfra hun blev færdiguddannet i 2023.

Forfatterskab 

Elmis debut var digtsamlingen Barbar [Tavshedens objekt]. Titlen spiller på, hvordan de gamle grækere kaldte dem, der ikke kunne græsk, for barbarer, fordi de i græske ører talte et uforståeligt sprog, der blot lød som ’bar, bar’, samtidig med at "barbar" også bruges om hjerteløse mennesker. 

Digtsamlingen består af en prolog, fire akter og en epilog. Den behandler en lang række omskiftelige emner som at være to steder på én gang (Somalia og Danmark) og ikke høre hjemme nogen af stederne, sorg over en afdød far, en lesbisk kærlighedshistorie og modtagelsen heraf i et somalisk miljø, unge indvandrermænd fra blokken og det danske litterære miljø. Bogen fik fem stjerner i anmeldelsen i Kristeligt Dagblad og tilsvarende fem hjerter i Politiken, mens Dagbladet Informations anmeldelse kaldte digtsamlingen for en selvbevidst og stærk debut.

Kilder

Eksterne henvisninger 

 Amina Elmi hos Gyldendal

Danskere i 2000-tallet
Digtere fra Danmark
Danske muslimer
Personer fra Somalia
Sophia Smith

Sophia Olivia Smith (født 10. august 2000) er en amerikansk fodboldspiller, der spiller for Portland Thorns FC og USAs landshold .

Referencer

Eksterne henvisninger 

Kvindelige fodboldspillere fra USA
Angribere (fodbold)
Alba Redondo

Alba María Redondo Ferrer (født 27. august 1996) er en spansk professionel fodboldspiller, der spiller som angriber for Liga F-klubben Levante UD og det spanske kvindelandshold.

Referencer

Eksterne henvisninger 
 

Kvindelige fodboldspillere fra Spanien
Angribere (fodbold)